คลอดลูกมา3เดือนแล้วค่ะ แต่ยังไม่ได้คุมกำเนิด ตอนนี้คิดว่าจะคุมแบบกินยาคุมค่ะ แต่ไปอ่านมาเขาว่าให้กินยาคุมได้ตั้งเเต่หลังคลอด45วัน แต่ตอนนี้เลยมานานมากแล้วไม่ทราบว่ายังกินได้ไหมค่ะ หรือต้องรอไห้ประจำเดือนหลังคลอดมาถึงเริ่มกินได้? (ปล.1 ไม่ได้ไห้นมบุตร ปล.2ประจำเดือนหลังคลอดยังไม่มาค่ะ)
สวัสดีค่ะ ภายหลังจากการคลอดบุตร ส่วนมากจะมีนัดการตรวจภายในหลังคลอด ในช่วง 6 สัปดาห์ เพื่อวางแผนในการคุมกำเนิดต่อ แต่ถ้าไม่ได้มาตรวจหรือเริ่มคุมกำเนิด แล้วต้องการเริ่มคุมกำเนิด อาจต้องประเมินหลายอย่างก่อนค่ะเนื่องจาก ก่อนการเริ่มคุมกำเนิด ไม่ว่าจะเป็นวิธีใดก็ตาม ควรได้รับการยืนยันว่าไม่มีการตั้งครรภ์เกิดขึ้นมาก่อน ดังนั้น เเนะนำให้มาพบสูตินรีเเพทย์ เพื่อทำการประเมินเรื่องเพศสัมพันธ์มาก่อนหน้านี้ คือ ถ้าไม่ได้มีเพศสัมพันธ์ที่มีความเสี่ยงมาก่อนหน้าที่จะเริ่มคุมกำเนิดเลยตั้งเเต่หลังคลอด ส่วนมากสามารถเริ่มให้ยาได้เลย ถึงเเม้ว่าประจำเดือนยังไม่มาค่ะ ยิ่งถ้าให้นมบุตร ถือว่าชะลอการตกไข่ ซึ่งถือว่าเป็นการคุมกำเนิดไปในตัวอยู่เเล้วค่ะแต่ถ้าไม่ได้ให้นมบุตร เเล้วเริ่มมีเพศสัมพันธ์มาเเล้วหลังคลอด อาจต้องมาประเมินอีกครั้ง หรือถ้ามีความเสี่ยงที่ยังไม่มั่นใจเรื่องการยืนยันการตั้งครรภ์ อาจต้องรอจนกว่าประจำเดือนจะมาค่ะ ถึงค่อยเริ่มคุมกำเนิด โดยการรับประทานยาคุมหรือวิธีใดก็ตาม ภายใน 5 วันแรกนับจากวันแรกของการมีรอบเดือนค่ะ